तुलुनाडु अरब सागर के किनारा मं बसे एक ठन इलाका आय, जिहां ट्रांस- समुद्री कारोबार के लंबा अऊ बढ़िया इतिहास हवय.भूत ( आत्मा) के पूजा के परंपरा इहाँ सदियों ले चलत आवत हवय.अंचन कहिथें, " सब्बो भूत तुलुनाडु के लोगन मन के देंवता आंय." वो ह कहिथें के भूत मन के न सिरिफ पूजा करे जाथे, वो ह इहाँ के लोगन मन के जिनगी मं रचे बसे हवय.भूत मं कऊनो महिला कलाकार नई यें, फेर कोला मं महिला चरित्र हवंय - ये ह भूत पूजा ले जुरे एक ठन रित आय.माइलोगन मन के चरित्र के भूमका मरद मन करथें.ये फिलिम मं नासिर अऊ ओकर कलाकार मंडली तुलुनाडु मं कतको भूत पूजा मं प्रदर्सन करत दिखहीं.ये कहिनी ला मृणालिनी मुखर्जी फाउंडेशन ( एमएमएफ) के फेलोशिप के तहत मदद मिले हवय.